ปกติช่องคลอดของผู้หญิง เวลาเราปัสสาวะหรือว่าขับถ่าย ช่วงที่เราเบ่งหรือคลายกล้ามเนื้อออก รูช่องคลอดจะเปิดหรือเปล่าคะ
สวัสดีค่ะ ในเวลาที่มีการปัสสาวะหรือขับถ่าย มักจะมีการเบ่งจากแรงดันในช่องท้อง ทำให้มีปากช่องคลอดเปิดออกได้เล็กน้อย แต่ถ้าคนในปกติที่ไม่ได้มีความผิดปกติหรือการหย่อนคล้อยของกล้ามเนื้อในอุ้งเชิงกราน ช่องคลอดจะเปิดเพียงเล็กน้อย ไม่มีอวัยวะภายในรั่วไหลออกมา ไม่มีอาการผิดปกติ พอหมดแรงเบ่ง ช่องคลอดก็จะกลับมาปิดสนิทเหมือนเดิมแต่หากมีภาวะที่มดลูกหย่อนหรือเลื่อนหลุดลงต่ำมาอยู่ที่ช่องคลอด อาจรู้สึกหน่วงเหมือนถูกถ่วงที่อุ้งเชิงกราน หรือรู้สึกมีบางสิ่งโผล่ออกมาจากช่องคลอด มีเนื้อเยื่อโผล่ออกมาจากช่องคลอด หรือมองเห็นมดลูกโผล่ออกมาจากช่องคลอด มีเลือดออกผิดปกติจากช่องคลอด พอเบ่งอุจจาระปัสสาวะแล้วอาการเป็นมากขึ้น อาการเหล่านี้เป็นอาการผิดปกติ ควรรีบไปพบแพทย์เพื่อตรวจเพิ่มเติม